Lyman香胤宅月底開騷遭投訴唔放飯 與MarkVille仍處於拖友階段
Lyman(香胤宅)自《造星V》後,一直未落實與MakeVille簽約,反觀即將與《造星V》導師韋羅莎(Rosa)及其丈夫German合作舞蹈劇場《Unspoken》。Lyman今日綵排時,被German踢爆過度活躍症無時停,韋羅莎為此將劇場嘅清潔工作交予對方。但同時又被Dancers投訴「唔放飯」,個個都跳到瘦晒,Lyman為此解釋自己都係想用盡力量做事。
提到今次舞蹈劇場福利,除有簽名、合照外,German笑言大家可加錢上台共舞,甚至係公主抱。問到會否有機再加場,Lyman表示要睇大家反應。而提到發展去向,Lyman以「拖緊手」形容與MakeVille嘅關係。「都可以話flirt緊,但因為好耐無flirt過,所以慢啲。(你flirt咗大半年。)未拒絕嘅,因為我好多要求,佢又覺得我⋯⋯咁多要求,所以慢慢睇,佢哋都好有誠意。」Lyman表示因為有《Unspoken》,所以暫時未有進展,但亦表示「呢個騷後,可能你哋會見到我。」問到Rosa有否與Lyman商討,她表示:「無,因為好睇佢自己意願,我叫佢follow your heart,最緊要開心。」